Ξεριζωμένη Γενιά

Ξεριζωμένη Γενιά είναι ο τίτλος ελληνικής ταινίας του 1967 σε σκηνοθεσία Απόστολου Τεγόπουλου με πρωταγωνιστές τους Νίκο Ξανθόπουλο, Άντζελα Ζήλεια, Μάνο Κατράκη.

Πλοκή
Η Ξεριζωμένη Γενιά (ή γενηά) είναι η πρώτη από δύο ταινίες (η δεύτερη είναι η Η Οδύσσεια ενός ξεριζωμένου) με θέμα τις περιπέτειες του τραγουδιστή Βασίλη Καρατζόγλου (Νίκος Ξανθόπουλος) που είναι πρόσφυγας από τη Μικρά Ασία. Στην Κομοτηνή ένας μέθυσος ο Λουκάς (Ανέστης Βλάχος) τον βγάζει στη ζητιανιά, για αυτό και φεύγει από το σπίτι. Φτάνοντας στην Αθήνα πέφτει πάνω στον μπαρμπα-Μάνθο (Μάνος Κατράκης), που του μαθαίνει το μπουζούκι.

Ο Βασίλης πιάνει δουλειά σε μια ταβέρνα, και με το ξέσπασμα του πολέμου πηγαίνει στο μέτωπο. Κατά τη περίοδο της Κατοχής συνεχίζει να εργάζεται στην ταβέρνα, και κάνει καριέρα σαν λαϊκός τραγουδιστής. Μοναδικός καημός του να βρει την αδερφή και τη μάνα του, τη Φανή (Ελένη Ζαφειρίου), κάτι που το κατορθώνει μετά από πολλές περιπέτειες. Μαθαίνει ότι λέγεται Καρατζόγλου και ότι γλίτωσαν μόνο η μητέρα του και η αδελφή του.

 Διανομή 

 Νίκος Ξανθόπουλος - Βασίλης Καρατζόγλου 
 Άντζελα Ζήλεια - Αννούλα
 Φρόσω Κόκκολα - μητέρα Άννας 
 Γιώτα Σοϊμοίρη - Μαρία
 Παντελής Ζερβός - Μήτσος 
 Ελένη Ζαφειρίου - Φανή Καρατζόγλου
 Μάνος Κατράκης - μπαρμπα-Μάνθος
 Ανέστης Βλάχος - Λουκάς
 Μαρία Φωκά - μάνα Λουκά
 Βασίλης Καΐλας - Βασίλης Καρατζόγλου (νεότερος)
 Νάνσυ Μάνδρου - Μαρία (νεότερη)
 Αθηνόδωρος Προύσαλης - Βαγγέλης 
 Σπεράντζα Βρανά ... Μπέλλα
 Περικλής Χριστοφορίδης ... Τσερέπης
 Χριστόφορος Ζήκας - δοσίλογος

 Κυκλοφορία 

Κυκλοφόρησε και με τη μορφή ντιβιντί στις 28 Σεπτεμβρίου 2006.

 Παραπομπές 

 Εξωτερικοί σύνδεσμοι 

Κατηγορία:Ελληνικές ταινίες της δεκαετίας 1960
Κατηγορία:Ελληνικές ασπρόμαυρες ταινίες
Κατηγορία:Ελληνικές δραματικές ταινίες
Κατηγορία:Ταινίες σε σκηνοθεσία Απόστολου Τεγόπουλου
Κατηγορία:Ταινίες παραγωγής Κλακ Φιλμ
Κατηγορία:Ελληνόφωνες ταινίες
Κατηγορία:Ταινίες γυρισμένες στην Ελλάδα
Κατηγορία:Ταινίες του 1968
Κατηγορία:Ταινίες με μουσική σύνθεση Χρήστου Μουραμπά